गुवाहाटी / थिनसुकिया , नबेम्बर 2 : ब्रिहस्पथिबारनि मोनाब्लिआव थिनसुकिया जिल्लानि धोला - सादिया दालांनि खाथि खिरबारि ओनसोलाव साबा सुबुंखौ गुलि गावनानै जायगायावनो जिउ फोजोबनाय जाथायखौ नोजोर होनानै हादोरसानि गिबि मनट्री बिथांआ दुखु फोरमायो आरो सोंखारियो । बिथांआ साफ्रोमबो सुबुं एबा आफाद , दोलो , मेडिया , आरो सशियेल मेडियाफोराव सोंखारिनाय आरो मुगैनाय बाथ्रा बुंनायनिफ्राय जानगाराव था होन्ना बिथोन होयो । " जुदि सोरबाफोर बेफोरबादि बाथ्रा बुङोब्ला सरकारनि थाखाय हादोरसायाव गोजोन लाबोनो साजा होनायनि अनगायै गुबुन राहा लानांगौ गैया " होन्ना बिथांआ बुंबावो । " आं सोफ्रोमखौबो आसाम हादोरसायाव गोजोनै थानो थाखाय खावलायो , सोरबा जेंना खालामोब्ला साजा होनायनिफ्राय रावखौबो रैखा होआ । जाथायजों लोब्बा थानाय दायनिगिरिखौ नायबिजिरनो आरो साजा होनो आं पुलिस बिफानाखौ बिथोन होखाबाय , बे समाव सोरबाफोर बिस गोनां बाथ्रा बुंनानै थासारिखौ गुबुंले खालामोब्ला खानाय जागोन " गिबि मनट्री सर्बानन्द सनवाल बिथांआ बुङो । आसामनि सुबुंफोरा बेसेबां रैखाथि दं होन्ना सोंनायाव , सनवाल बिथांआ फिन्नाय होयोदि - हादोरसानि साफ्रोमबो सुबुंआनो रैखाथि दं , दानि खुंथायाव थानाय सरकारनि 'Sabka Saath Sabka Vikas' मोन्थोरजों बराक भेलि , ब्रम्हपुथ्र भेलि , हाजो आरो हायेन जों खौसेथि दं " गोबाव समनिफ्रायनो जोंनि लोगो , बिदा - फंबाय , बुजिलायनाय आरो जौगाबोनायखौ रावबो सिफायनो हाया होन्ना बिथांआ बुंबावो । फारसेथिं हादोरसा मनट्री केसब महन्ट बिथांआ आसाम सरकारनि जानानै थैजानाय सुबुंनि नखरनो मोनफ्रोमबो नखरनि थाखाय 5 लाख रांनि अनसुंथाय फोसावनायजों लोगोसे मोनफ्रोमबो नखरनि सुबुंनो सासे सरकारि साख्रि फोसावो । 
सोरबा सुबुंआ थासारिखौ गुबुंले खालामोब्ला रावखौबो रैखा होआ : गिबि मनट्री